Wandsworth
<s>Wandsworth ( [Vondsvort]) službeno engleski London Borough of Wandsworth, je jedan od 14 borougha Unutrašnjeg Londona (Inner London) metropolitanske grofovije Greater London u kom živi 314,544 stanovnika.</s>

<s>Geografske karakteristike</s>

<s>Wandsworth se prostire 8 km duž južne obale Temze, zapadno od Borougha Lambeth.</s><s>Nekad je pripadao historijskoj Grofoviji Surrey.</s>

<s>U okviru njegovih granica leže kvartovi (od zapada prema istoku); Roehampton, Putney, Wandsworth, Earlsfield, Battersea, Tooting, i dijelovi Claphama i Balhama.</s>

<s>Historija</s>

<s>Borough Wandsworth osnovan je 1965. spajanjem dotadašnjeg metropolitanskog borougha Battersea sa približno 2 / 3 dotadašnjeg Distrikta Wandsworth, ostatak je pripao Lambethu.</s>

<s>Postoje arheološki dokazi o naseljima iz željeznog doba i rimskih vremena duž Temze kod Putneya.</s><s>On se za srednjeg vijeka koristio kao trajektno pristanište za prijelaz rijeke.</s><s>Za saksonskih vremena Wandsworth je bio podjeljen na feudalna imanja Allfarthing, Downe, Dunsford i Wandsworth, odnosno - Wandelesorde kako je dokumentiran u Domesday Booku 1086.</s><s>U njoj su dokumentirane i parohije Battersea, Putney, Tooting Graveney i Balham.</s>

<s>Wandsworth je kasnije postao poznat po zatvoru koji je otvoren 1851., u njemu je 1895. bio zatvoren Oscar Wilde 1895., ponovno je postao slavan 1965. kad je iz njega pobjegao Ronnie Biggs pljačkaš vlaka.</s>

<s>Slavni stanovnici Wandswortha bili su romanopisac William Makepeace Thackeray i prognani francuski pisac Voltaire.</s>

<s>Kvartovi Putney i Roehampton postali su tokom 17. i 18. vijeka vrlo in, kad je na njihovu terenu izgrađeno nekoliko vila.</s><s>Najveći dio Wandswortha urbaniziran je krajem 19. vijeka kad je povezan željeznicom.</s><s>Jedan vijek kasnije Wandsworth je sa svojim kompaktnim, ali udobnim kućama, postao popularan kod činovničkih porodica.</s>

<s>Javni parkovi i zelene površine obuhvaćaju oko 1 / 7 površine borougha, najveći parkovi su; Wandsworth, Tooting, Šuma Putney i dijelovi parkova Clapham i Wimbledon, uz poznati Battersea, koji je otvoren 1853.</s>

<s>Rijeka Wandle koja presjeca borough, povezana je sa rastom londonske industrije.</s><s>Nju su još od 13. vijeka koristili izbjeljivači tkanina i šeširdžije.</s><s>Hugenotske izbjeglice u 18. vijeku koristili su je za pokretanje svojih razboja kojim su uveli nove tehnike tkanja, a njena hidroenergija koristila se i kasnije za pokretanje destak vodenica.</s><s>Duž rijeke još uvijek ima nešto industrijskih pogona koji proizvode pivo, boje, svijeće i kompjutore.</s>

<s>Wandsworth je povezan sa pet mostova preko Temze sa sjevernim dijelovima Lontona, to su Chelsea, Albert, Battersea, Wandsworth i Putney.</s><s>Helidrom Westland je otvoren 1959. nedaleko Potoka Battersea.</s>

<s>Izvori</s>

<s>Vanjske veze</s>

<s>Wandsworth Council</s>

<s>Administrativna podjela Engleske
London
Greater London</s>

